ജില്ലാ കളക്ടര് വിളിച്ച ചര്ച്ചയില് ഒടുവില് തീരുമാനം വെള്ളാപ്പില് റേഷന് ഷോപ്പ് നിലനിര്ത്തും ഇടയിലക്കാട്ട് പുതിയത് തൃക്കരിപ്പൂര്: സംഘര്ഷാവസ്ഥയിലേക്ക് നീങ്ങിയ തൃക്കരിപ്പൂര് ഗ്രാമ പഞ്ചായത്തിലെ 73 നമ്ബര് റേഷന്കട സംബന്ധിച്ച തര്ക്കത്തിന് ജില്ലാ കളക്ടറുടെ സാന്നിദ്ധ്യത്തില് നടന്ന ചര്ച്ചയിലൂടെ പരിഹാരമായി. ഇതുപ്രകാരം വെള്ളാപ്പിലെ റേഷന്കട നിലനിര്ത്തി ഇടയിലക്കാട്ടില് പുതിയത് തുറക്കും. ഇന്നലെ രാവിലെ 11 മണിയോടെയാണ് കളക്ടര് ഭണ്ഡാരി സ്വാഗത് രണ്ബീര് ചന്ദിന്റെ ചേമ്ബറില് ചര്ച്ച നടന്നത്. ചൊവ്വാഴ്ച മുതല് വെള്ളാപ്പ് റേഷന് കട തുറന്ന് പ്രവര്ത്തിക്കും. ഇടയിലക്കാട്ടിലെ പുതിയ റേഷന്കടയുടെ നടപടി ക്രമങ്ങള് കഴിയുന്നത്ര വേഗത്തില് സര്ക്കാരിന്റെ മുന്നില് എത്തിച്ച് അനുമതി വാങ്ങാനുള്ള ശ്രമം ഉദ്യോഗസ്ഥര് നടത്തും. ഒരു മാസത്തിനുള്ളില് ഇടയിലക്കാട്ടില് റേഷന്കട ആരംഭിക്കുമെന്നാണ് ഉറപ്പ് നല്കിയത്. വെള്ളാപ്പിലെ റേഷന് കട ഇടയിലക്കാട്ടേക്ക് മാറ്റിയത് പ്രദേശത്ത് കടുത്ത പ്രതിഷേധത്തിന് ഇടയാക്കുകയായിരുന്നു. ഇതേതുടര്ന്ന് ജില്ലാ കളക്ടര് സ്ഥലം സന്ദര്ശിക്കുകയും താലൂക്ക് സപ്ളൈ ഓഫീസറടക്കമുള്ള ഉദ്യോഗസ്ഥരില് നിന്ന് വിശദീകരണം തേടുകയും ചെയ്തു. വെള്ളാപ്പില് തന്നെ കട നിലനിര്ത്താനുള്ള തീരുമാനത്തോട് ഇടയിലക്കാടുകാര് രൂക്ഷമായി പ്രതികരിച്ചതോടെ അധികൃതര് ഊരാക്കുടുക്കിലായി. ഇതോടെയാണ് ജില്ലാ കളക്ടര് യോഗം വിളിച്ചത്. ചര്ച്ചയില് എം. രാജഗോപാല് എം.എല്.എ, തൃക്കരിപ്പൂര് ഗ്രാമ പഞ്ചായത്ത് പ്രസിഡന്റ് സത്താര് വടക്കുമ്ബാട്, വലിയപറമ്ബ് ഗ്രാമപഞ്ചായത്ത് പ്രസിഡന്റ് വി. സജീവന്, ബ്ലോക്ക് പഞ്ചായത്ത് മെമ്ബര്മാരായ കെ. അനില്കുമാര്, വി.പി.പി. ശുഹൈബ്, ടി.എസ്. നജീബ്, ജില്ലാ സപ്ലൈ ഓഫീസര് എ.കെ. ഹേമചന്ദ്രന്, താലൂക്ക് സപ്ളൈ ഓഫീസര് ബിന്ദു എന്നിവര് പങ്കെടുത്തു.